મહેસાણા સબજેલમાં પાટીદાર યુવકના મોતના પગલે ઉત્તર ગુજરાત બંધના એલાનના કારણે વિસનગર શહેરમાં ટોળાએ વિસનગર શહેરમાં સવારે દસ વાગ્યાથી બજારો બંધ કરાવ્યા હતા તેમની સાથે માજી મંત્રી કિરીટભાઈ પટેલ જોડાયા હતા દુકાનદારોને બંધ કરાવવા અપીલ કરી હતી તેના પગલે વેપારીઓએ દુકાનો બંધ રાખી હતી તેમજ વહેલી સવારથી વિસનગર પોલીસે કડક બંદોબસ્ત ગોઠવી દીધો હતો જેમાં બપોરના સુમારે વિસનગર થી બાપુનગર જતી બસને કડા રોડ ઉપર ટોળાએ બસ ઉપર પથ્થર મારો કરી ઉભી રખાવી મુસાફરો નીચે ઉતરી ગયા પછી ટોળાએ બસને આગ ચંપી કરતાં બસ સળગી જવા પામી હતી આ ઘટનાની જાણ વિસનગર શહેર પોલીસને થતાં  પો. ઈ. એસ. એસ. નિનામા સ્ટાફ સાથે ઘટના સ્થળે દોડી જઈ વિસનગર નગર પાલિકાનું ફાયર બ્રિગેડ  બોલાવી બસની આગ ઓલવી હતી તેમજ બસના ચાલકની ફરિયાદ લેવાની કાર્યવાહી હાથ ધરી છે તેમજ શહેરમાં કડક પેટ્રોલીંગ ગોઠવી દીધુ છે.